CELEX: 62007CA0073
Language: et
Date: 2008-12-16 00:00:00
Title: Kohtuasi C-73/07: Euroopa Kohtu (suurkoda) 16. detsembri 2008 . aasta otsus (Korkein hallinto-oikeuse (Soome) eelotsusetaotlus) — Tietosuojavaltuutettu versus Satakunnan Markkinapörssi Oy, Satamedia Oy (Direktiiv 95/46/EÜ — Kohaldamisala — Isikute maksuandmete töötlemine ja liikumine — Füüsiliste isikute kaitse — Sõnavabadus)

21.2.2009   
            
            
               ET
            
            
               Euroopa Liidu Teataja
            
            
               C 44/6
            
         Euroopa Kohtu (suurkoda) 16. detsembri 2008. aasta otsus (Korkein hallinto-oikeuse (Soome) eelotsusetaotlus) — Tietosuojavaltuutettu versus Satakunnan Markkinapörssi Oy, Satamedia Oy
   (Kohtuasi C-73/07) (1)
   
   (Direktiiv 95/46/EÜ - Kohaldamisala - Isikute maksuandmete töötlemine ja liikumine - Füüsiliste isikute kaitse - Sõnavabadus)
   (2009/C 44/10)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Tietosuojavaltuutettu
   
      Kostja: Satakunnan Markkinapörssi Oy, Satamedia Oy
   Kohtuasja ese
   Eelotsusetaotlus — Korkein hallinto-oikeus — Euroopa Parlamendi ja nõukogu 24. oktoobri 1995. aasta direktiivi üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 3 lõike 1, artikli 9 ja artikli 17 tõlgendamine — Kohaldamisala — Füüsiliste isikute maksustatava tulu ja varaga seotud avalike maksuandmete kogumine, avaldamine, edasiandmine ja töötlemine tekstisõnumiteenuse osutamise käigus
   Resolutiivosa
   
               1.
            
            
               Euroopa Parlamendi ja nõukogu 24. oktoobri 1995. aasta direktiivi 95/46/EÜ (üksikisikute kaitse kohta isikuandmete töötlemisel ja selliste andmete vaba liikumise kohta) artikli 3 lõiget 1 tuleb tõlgendada nii, et toiminguid, mille puhul andmed füüsiliste isikute palgatulu, kapitalitulu, samuti vara kohta:
               
                           —
                        
                        
                           kogutakse maksuasutuste avalikest dokumentidest ja neid töödeldakse avaldamise eesmärgil,
                        
                     
                           —
                        
                        
                           avaldatakse trükistes tähestiku järjekorras tulugruppide lõikes laiaulatuslike piirkondlike loeteludena,
                        
                     
                           —
                        
                        
                           antakse CD-ROM-il edasi kasutamiseks äritegevuse eesmärgil,
                        
                     
                           —
                        
                        
                           töödeldakse tekstisõnumiteenuse osutamise käigus nii, et mobiiltelefoni kasutajad võivad isiku nime ja elukoha teatamisel ja konkreetsele numbrile tekstisõnumi saatmisel saada tekstisõnumiga vastuse selle isiku palga- ja kapitalitulu, samuti vara kohta,
                        
                     tuleb lugeda „isikuandmete töötlemiseks” selle sätte tähenduses.
            
         
               2.
            
            
               Direktiivi 95/46 artiklit 9 tuleb tõlgendada nii, et esimese küsimuse punktides a–d nimetatud toiminguid, mis puudutavad andmeid, mis siseriiklike õigusnormide kohaselt on pärit avalikest dokumentidest, tuleb lugeda isikuandmete töötlemiseks „üksnes ajakirjanduse jaoks” selle sätte tähenduses, kui nende toimingute ainus eesmärk on teabe, arvamuste ja mõtete avalikustamine, mille hindamine on liikmesriigi kohtu ülesanne.
            
         
               3.
            
            
               Niisugused isikuandmete töötlemise toimingud, nagu on nimetatud esimese küsimuse punktides c ja d ning mis puudutavad ametiasutuste isikuandmete katalooge, mis hõlmavad üksnes massiteabevahendites avaldatud materjale kui selliseid, kuuluvad direktiivi 95/46 kohaldamisalasse.
            
         
      (1)  ELT C 95, 28.4.2007.